Document ID: 31979R2748

31979R2748
L 311/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2748/79 НА КОМИСИЯТА
от 6 декември 1979 година
относно класирането на стоки, попадащи в подпозиция 13.03 C III от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Регламент (ЕИО) № 280/77 (2), и по-специално член 3 от него,
като има предвид, че за да се осигури еднаквото прилагане на номенклатурата на Общата митническа тарифа, трябва да се регламентира класирането на продукт със следния състав:
калциев карагенин
62,1 %
декстроза
32,9 %
захароза
5,0 %
като има предвид, че Общата митническа тарифа, приложена към Регламент (ЕИО) № 950/68 на Съвета (3), последно изменен с Регламент (ЕИО) № 2384/79 на Съвета (4), включва в подпозиция 13.03 C III лепкави и сгъстяващи материали, извлечени от растителни продукти, различни от агар-агар, и лепкави и сгъстяващи материали, извлечени от рожкови или семената на рожкови,
като има предвид, че захарите (захароза и декстроза) се прибавят единствено с цел да се осигури стандартизиране на веществото със сгъстяващ ефект (калциев карагенин), с други думи, да се осигури постоянно действие по време на употреба,
като има предвид, че добавените 37,9 % захари не лишават същия продукт от свойството му на сгъстител, извлечен от растителни продукти, в подпозиция 13.03 C III,
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Продуктът със състав:
калциев карагенин
62,1 %
декстроза
32,9 %
захароза
5,0 %
се класира в следната подпозиция от Общата митническа тарифа:
13.03
Растителни сокове и екстракти; пектинови вещества, пектинати и пектати; агар-агар и други лепкави и сгъстяващи продукти, извлечени от растения:
C.
Агар-агар и други лепкави и сгъстяващи продукти, извлечени от растения:
III.
Други.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 1979 година.

Labels: 0
3
16